ฝนมาแล้วแต่น้ำยังน้อย
พล.อ.ฉัตรชัย สาริกัลยะ รมว.เกษตรและสหกรณ์ เปิดเผยถึงสถานการณ์น้ำในเขื่อนขนาดใหญ่ทั่วประเทศว่า ในวันที่ 5 ก.ค.59 มีปริมาณน้ำรวมกันประมาณ 31,178 ล้านลูกบาศก์เมตร (ลบ.ม.) หรือคิดเป็น 44% ของความจุอ่างฯรวมกัน โดยมีปริมาณน้ำใช้การได้ประมาณ 7,746 ล้าน ลบ.ม. โดยเขื่อนใหญ่ทั้งประเทศยังสามารถรองรับน้ำได้อีกกว่า 39,200 ล้าน ลบ.ม. อย่างไรก็ตาม ตลอดในช่วงสัปดาห์ที่ผ่านมา (ระหว่างวันที่ 29 มิ.ย.-5 ก.ค.59) มีน้ำไหล ลงอ่างฯสะสมในเขื่อนต่างๆมากขึ้น อาทิ เขื่อนภูมิพล 63.99 ล้าน ลบ.ม. เขื่อนสิริกิติ์ 184.91 ล้าน ลบ.ม. เขื่อนแควน้อยบำรุงแดน 71.62 ล้าน ลบ.ม. เป็นต้น ซึ่งถึงแม้ว่าสถานการณ์น้ำไหล ลงอ่างฯในภาพรวมจะมีปริมาณเพิ่มขึ้น แต่ปริมาณน้ำที่บรรจุในอ่างฯส่วนใหญ่ยังอยู่ในเกณฑ์น้อย กรมชลประทานจึงต้องกำชับให้ทุกโครงการชลประทานทั่วประเทศเน้นการเก็บกักน้ำให้ได้มากที่สุด โดยให้สอดคล้องกับปริมาณฝนที่ตกลงมาเพื่อไม่ให้กระทบต่อพื้นที่ด้านท้ายเขื่อน,ด้านนายสุเทพ น้อยไพโรจน์ อธิบดีกรมชลประทาน กล่าวเพิ่มเติมว่า ในส่วนของการทำนาปีในเขตพื้นที่ชลประทานทั่วประเทศ พบว่ามีการเพาะปลูกแล้วกว่า 3 ล้านไร่ เฉพาะในพื้นที่ลุ่มน้ำเจ้าพระยา มีการเพาะปลูกนาปีแล้วประมาณ 1,113,389 ไร่ ในขณะที่พื้นที่ลุ่มน้ำแม่กลองมีการเพาะปลูกนาปีแล้วกว่า 119,000 ไร่ ทั้งนี้ กรมชลฯจะใช้อาคารบังคับน้ำและอาคาร ชลประทานต่างๆ ควบคุมน้ำท่าให้มีประสิทธิภาพมากที่สุด เพื่อส่งน้ำเข้าระบบชลประทานไปยังพื้นที่การเกษตรได้อย่างทั่วถึง.
พล.อ.ฉัตรชัย สาริกัลยะ รมว.เกษตรและสหกรณ์ เปิดเผยถึงสถานการณ์น้ำในเขื่อนขนาดใหญ่ทั่วประเทศว่า ในวันที่ 5 ก.ค.59 มีปริมาณน้ำรวมกันประมาณ 31,178 ล้านลูกบาศก์เมตร (ลบ.ม.) หรือคิดเป็น 44% 
ฉัตรชัย สาริกัลยะ,น้ำ,ฝน,เขื่อน,น้ำในเขื่อน,ปริมาณน้ำ,สุเทพ น้อยไพโรจน์,ข่าว,ไทยรัฐฉบับพิมพ์